YouTube.com saidilt jäi mulle silma üks portugali sidrunikoogi tegemise video, mis tundus nii lihtne ja isuäratav.  Nami-nami retseptis on kasutatud koogikestel lehttaigna põhja aga mina tegin korvikesed muretaina põhjal.    Korvikesed:  200g jahu  50g suhkurt  1 muna  100g võid    0.75 dl suhkrut  1 sidrunit (riivitud koor ja 4 sl mahla)  2 sl maisitärklist  3.75 dl piima  2 muna  1 munakollast  1 tl vanilliekstrakti    Või vahustada suhkruga, lisa üks muna, vahusta läbi, lõpuks lisa jahu.  Kata vormi põhjad  ja küljed õhukese ühtlase taignakihiga.    Sega vispliga kokku pool suhkrust, 1 munakollane, 2 tervet muna, sidrunimahl ja vanill. Sega teises kausis maisitärklis, ülejäänud suhkur ja piim. Kuumuta keskmisel kuumusel keemiseni ning keeda tasasel tulel, kuni kaste pakseneb.  Tõsta pott tulelt ja klopi kaste seejärel peene nirena munasegu hulka. Pane pott tulele ja kuumuta uuesti pidevalt segades keemiseni. Kalla kaussi, kata toidukilega ja pane umbes 1-2 tunniks külmkappi.  Vala täidis  korvikeste sisse ja küpseta 180-kraadises ahjus 10-15 minutit, kuni sidrunikoogid on pealt kuldsed ja kaste veidi hüübinud. Jahuta.  Serveeri toatemperatuuril või jahtunult.